Nou is dit amptelik. ’n Nuwe vrou gaan Meghan se plek inneem by dié New Yorkse regsfirma in die agtste seisoen van die reeks wat in Julie in Amerika op die kassie begin.
Katherine, ’n ma van drie, het ’n foto van haar saam met haar Suits-medesterre met haar sowat 2,4 miljoen volgers op Instagram gedeel. "Ek kan nie wag om te sien hoe alles in dié seisoen in Suits gaan ontvou nie, maak nie saak wat die gevolge is nie! Ek is so opgewonde om deel van 'n program te wees wat ek so liefhet! Dankie dat julle my toegelaat het om die speletjie saam te speel, ouens,” het sy geskryf by die foto van haar en haar nuwe stelmaats om ’n pokertafel.